Broj: 711-I-1108-P-131/23-02-23

Zagreb, 2. lipnja 2023.

  **CLAUDIA RADOICOVICH DIKLIĆ**

 **stručna suradnica za društvene**

**djelatnosti i informiranje u Općini Tar-**

**Vabriga – Torre Abrega**

**Predmet: očitovanje na zahtjev Claudie Radoicovich Diklić**

* **daje se**

Povjerenstvo za odlučivanje o sukobu interesa (u daljnjem tekstu: Povjerenstvo) dana 19. svibnja 2023. pod brojem 711-U-4496-P-131/23-01-25 zaprimilo je zahtjev za očitovanjem koji je podnijela Claudia Radoicovich Diklić, stručna suradnica za društvene djelatnosti i informiranje u Općini Tar-Vabriga – Torre Abrega.

U podnesenom zahtjevu podnositeljica je zatražila očitovanje smije li općinski načelnik ujedno biti i predsjednik određene sekcije pri Udruženju obrtnika.

Imajući u vidu da je zahtjev za očitovanjem u ovom predmetu podnesen od strane osobe koja nije obveznik postupanja iz članka 3. Zakona o sprječavanju sukoba interesa („Narodne novine“, broj 143/21., u daljnjem tekstu: ZSSI), ali se njegov sadržaj odnosi na tumačenje odredbe ZSSI-a, stoga Povjerenstvo povodom podnesenog zahtjeva na temelju članka 32. stavka 1. podstavka 3. i 4. ZSSI-a na 9. sjednici održanoj 2. lipnja 2023., podnositeljici daje očitovanje kako slijedi.

Kako Zakon o obrtu („Narodne novine“, broj 143/13., 127/19. i 41/20.) ne propisuje i nema nikakva ograničenja u pogledu okolnosti koje podnositeljica navodi u zahtjevu za očitovanjem, Povjerenstvo utvrđuje da nema zapreke da općinski načelnik bude predsjednik određene sekcije pri Udruženju obrtnika, kao neprofitne pravne osobe.

 PREDSJEDNICA POVJERENSTVA

 Aleksandra Jozić-Ileković, dipl. iur.

Dostaviti:

1. Podnositeljici, putem e-maila
2. Objava na internetskoj stranici Povjerenstva
3. Pismohrana